Ryanair lentää pian Tampereelta Budapestiin – Suorat lennot jatkuvat myös talvikaudella

Ryanair alkaa lentää Tampereelta Budapestiin kahdesti viikossa 25. maaliskuuta alkaen. Lentopäivät Unkariin ovat keskiviikko ja sunnuntai. Samat lentopäivät jatkuvat myös ensi talvikauden, jonka lennot ovat jo myynnissä Ryanairin verkkosivuilla. Lennot Tampereelta jatkuvat siis ainakin ensi vuoden maaliskuuhun asti. Lennot Tampereelta lähtevät keskiviikkoisin kello 10.40 ja sunnuntaisin kello 20.25. Paluulennot lähtevät keskiviikkoisin kello 6.40 ja sunnuntaisin kello 16.25. Budapestista on mahdollisuus lukuisiin jatkoyhteyksiin, sillä Ryanair lentää Budapestista noin 30 kohteeseen. Ryanair lentää Tampereelta kesäkaudella myös Saksan Bremeniin kahdesti viikossa. Lentopäivät Bremeniin ovat maanantai ja perjantai.